smcproject/ml-wiki-sentences huggingface dataset:
മറ്റു ചിന്തകർ മുന്നോട്ടുവെച്ച പല ആശയങ്ങളും അദ്ദേഹം പ്രചരിപ്പിച്ചു.
റിപ്പബ്ലിക്ക് ഓഫ് ജനീവയിൽ കാൽവിനിസ്റ്റ് കുടുംബത്തിലാണ് ജീൻ ജനിച്ചത്.
(16 ആം നൂറ്റാണ്ടിലെ ധനികപശ്ചാത്തല പാരമ്പര്യമുള്ള ഇറ്റാലിയൻ വ്യാപാരി ഫ്രാൻസെസ്കോ ബർലാമച്ചി റിപ്പബ്ലിക്കൻ വികാരത്തിനു വേണ്ടി വധിക്കപ്പെട്ടത്) .
ജനീവയിൽ അദ്ദേഹം നിയമങ്ങൾ പഠിക്കുകയും ജനീവ സർവ്വകലാശാലയിൽ എത്തിക്സിന്റെയും ല ഓഫ് നേച്ചറിന്റെയും ബഹുമാനപ്പെട്ട പ്രൊഫസ്സർ ആകുകയും ചെയ്തു.
നിയമനം തുടങ്ങുന്നതിനു മുൻപ് അദ്ദേഹം ഫ്രാൻസിലും ഇംഗ്ലണ്ടിലും യാത്ര ചെയ്യുകയും അക്കാലത്തെ പ്രമുഖരായ എഴുത്തുകാരെ പരിചയപ്പെടുകയും ചെയ്തു.
മടങ്ങിയെത്തിയ അദ്ദേഹം പ്രഭാഷണം നടത്തുകയും അദ്ദേഹത്തിന്റെ ശൈലിയുടെ ലാളിത്യവും, അദ്ദേഹത്തിന്റെ കാഴ്ചപ്പാടുകളുടെ സൂക്ഷ്മതയും നിരന്തരം പ്രശസ്തി നേടുകയും ചെയ്തു.
15 വർഷം അദ്ദേഹം തുടർന്നു.
തുടർന്ന് ആരോഗ്യപ്രശ്നങ്ങളാൽ അദ്ദേഹം രാജിവെക്കാൻ നിർബന്ധിതനായി അദ്ദേഹത്തിന്റെ സഹ പ്രവർത്തകർ അദ്ദേഹത്തെ കൗൺസിൽ ഓഫ് സ്റ്റേറ്റ്സിലെ അംഗമായി തെരഞ്ഞെടുത്തു.
തത്ത്വജ്ഞാനത്തിന്റെ പേരിൽ തനതായ പ്രായോഗിക ബുദ്ധിശക്തിക്ക് അദ്ദേഹം ഏറെ പ്രശസ്തി നേടിയെടുത്തു.
ജനീവയിൽ അദ്ദേഹം അന്തരിച്ചു.
അവലംബം പുറത്തേയ്ക്കുള്ള കണ്ണികൾ ജീൻ- ജാക്വെസ് ബർലമാക്വി at Goodreads – for a listing of his books
ജീസസ് ക്രൈസ്റ്റ് ഓഫ് ലാറ്റർ-ഡേ സെയിന്റ്‌സ് ഇംഗ്ലീഷ് വിലാസം https://ml.wikipedia.org/wiki/The_Church_of_Jesus_Christ_of_Latter-day_Saints
ജീസസ് ക്രൈസ്റ്റ് ഓഫ് ലാറ്റർ-ഡേ സെയിന്റ്‌സ് എൽ‌ഡി‌എസ് സഭ അല്ലെങ്കിൽ മോർമോൺ സഭ എന്നിങ്ങനെയും അനൗപചാരികമായി അറിയപ്പെടുന്ന, ത്രിത്വാശയ (ദൈവം, പുത്രനായ ദൈവം, പരിശുദ്ധാത്മാവ്) വിരുദ്ധമായ ക്രിസ്തീയ പുനരുദ്ധാരണവാദ സഭയാണ്.
ഇത് യേശുക്രിസ്തുവിനാൽ സ്ഥാപിക്കപ്പെട്ട യഥാർത്ഥ പള്ളിയുടെ പുനരുദ്ധാരണമാണെന്ന് സ്വയം വിശ്വസിക്കുന്നു.
അമേരിക്കൻ ഐക്യനാടുകളിലെ യുറ്റായിലെ സാൾട്ട് ലേക്ക് സിറ്റി ആസ്ഥാനമായി പ്രവർത്തിക്കുന്ന ഈ കൃസ്തീയ സഭാ വിഭാഗം ലോകമെമ്പാടും മത സമ്മേളനങ്ങൾ നടത്തുകയും ദേവാലയങ്ങൾ നിർമ്മിക്കുകയും ചെയ്തിട്ടുണ്ട്.
സഭയുടെ കണക്കനുസരിച്ച്, ഇതിന് ഏകദേശം 16.8 ദശലക്ഷത്തിലധികം അംഗങ്ങളും 54,539 മുഴുവൻ സമയ സന്നദ്ധ മിഷനറിമാരുമുണ്ട്.
2021-ലെ കണക്കുകൾ പ്രകാരം (സ്വയം റിപ്പോർട്ട് ചെയ്തത്) 6.7 ദശലക്ഷത്തിലധികം അംഗങ്ങളുള്ള ഇത് അമേരിക്കൻ ഐക്യനാടുകളിലെ നാലാമത്തെ വലിയ ക്രിസ്ത്യൻ സഭാവിഭാഗമാണ്.
പത്തൊൻപതാം നൂറ്റാണ്ടിന്റെ പ്രാരംഭത്തിൽ രണ്ടാം മഹത്തായ ഉണർവ് എന്നറിയപ്പെടുന്ന മതപരമായ നവോത്ഥാന കാലഘട്ടത്തിൽ ജോസഫ് സ്മിത്ത് സ്ഥാപിച്ച ലാറ്റർ ഡേ സെയിന്റ് പ്രസ്ഥാനത്തിലെ ഏറ്റവും വലിയ വിഭാഗമാണിത്.
സഭയുടെ  ചരിത്രത്തെ സാധാരണയായി മൂന്ന് വിശാലമായ കാലഘട്ടങ്ങളായി തിരിച്ചിരിക്കുന്നു: (1) ജോസഫ് സ്മിത്ത് ജീവിച്ചിരുന്ന കാലത്തെ ലാറ്റർ ഡേ സെയിന്റ് പ്രസ്ഥാനവുമായി ബന്ധപ്പെട്ട എല്ലാ പള്ളികൾക്കും പൊതുവായുള്ള ആദ്യകാല ചരിത്രം (2) ബ്രിഗാം യങ്ങിന്റെയും 19-ാം നൂറ്റാണ്ടിലെ അദ്ദേഹത്തിൻറെ പിൻഗാമികളുടെയും നേതൃത്വത്തിന് കീഴിലുള്ള ഒരു പയനിയർ യുഗം (3) 20-ാം നൂറ്റാണ്ടിന്റെ പ്രാരംഭത്തിൽ യൂറ്റാ സംസ്ഥാന പദവി നേടിയതോടെ ആരംഭിച്ച ഒരു ആധുനിക യുഗം.
അവലംബം ↑ often referred to as "the Prophet" ↑ ↑ 1 2 3 ↑ ↑ ↑ ↑ ↑ ↑ ↑
ജീസസ് ക്രൈസ്റ്റ് സൂപ്പർസ്റ്റാർ ഇംഗ്ലീഷ് വിലാസം https://ml.wikipedia.org/wiki/Jesus_Christ_Superstar
ആൻഡ്ര്യൂസ് ലോയ്ഡ് വെബ്ബറും ടിം റൈസും ചേർന്നെഴുതിയ റോക്ക് ഓപ്പറ നാടകമാണ് ജീസസ് ക്രൈസ്റ്റ് സൂപ്പർസ്റ്റാർ .
യേശുക്രിസ്തുവിന്റെ അവസാനത്തെ ഏഴ് ദിവസമാണ് നാടകത്തിൽ പറയുന്നത്.
കേരളത്തിലെ വിലക്ക്
മേരി റോയി നടത്തുന്ന കോട്ടയം കഞ്ഞിക്കുഴിയിലെ ‘ പള്ളിക്കുടം ’ സ്കൂളിൽ നാടകം അവതരിപ്പിക്കാനിരിക്കെ നാടകം ജില്ലാ ഭരണകൂടം നിരോധിച്ചു.
നാടകത്തിൽ കുരിശിൽ തറക്കാൻ കൊണ്ടുപോകുന്നതിന് മുമ്പായി മഗ്ദലനമറിയം യേശുവിനെ ആശ്വസിപ്പിക്കുന്ന രംഗമുണ്ടായിരുന്നു.
സുഹൃത്തിനെപോലെ തലയിൽ തലോടി ആശ്വസിപ്പിക്കുന്ന രംഗം തെറ്റായ സന്ദേശം നൽകുമെന്ന് ചൂണ്ടിക്കാട്ടി ഒരുവിഭാഗം കത്തോലിക്ക, സി.എസ്.ഐ വൈദികർ രംഗത്തത്തെിയതിനെ  തുടർന്ന്, 1990ൽ  കോട്ടയം ജില്ലയിൽ കലക്ടറായിരുന്ന അൽഫോൺസ് കണ്ണന്താനം പ്രദർശനാനുമതി നിഷേധിച്ചു.
നാടകം ക്രിസ്തുമതത്തിൻെറ അടിസ്ഥാനവിശ്വാസങ്ങൾക്കെതിരാണെന്നും വിശ്വാസികളുടെ മതവികാരം വ്രണപ്പെടുത്തുമെന്നും 1991ൽ കേരള ഹൈകോടതി ഡിവിഷൻ ബെഞ്ച് നിരീക്ഷിച്ചിരുന്നു.
വിലക്കിനെതിരെ ഫാ.
എബ്രഹാം വെള്ളംതടത്തിൽ 2004ൽ നൽകിയ ഹരജിയും ഹൈകോടതി ഡിവിഷൻ ബെഞ്ച് തള്ളി.
തുടർന്ന് 2004ൽ ഫാദർ‌ സുപ്രീം കോടതിയെ സമീപിച്ചു.
2015 ൽ  ഈ വിലക്ക് സുപ്രീംകോടതി നീക്കി.
സ്കൂളിലെ വിദ്യാർഥികൾക്ക് മാത്രമായി നാടകം അവതരിപ്പിക്കാൻ സുപ്രീംകോടതി പ്രത്യേക ഉത്തരവിലൂടെ അനുമതി നൽകിയിരുന്നു.
അവലംബങ്ങൾ പുറം കണ്ണികൾ Jesus Christ Superstar , official website Review on "Cool Album of the Day" of original London cast recording Archived 2013-05-14 at the Wayback Machine .
Jesus Christ Superstar at the Internet Broadway Database Original album cover artwork by Ernie Cefalu Largest online community for Jesus Christ Superstar JesusChristSuperstarZone.com Jesus Christ Superstar , Andrew Lloyd Webber site Jesus Christ Superstar Archived 2017-05-01 at the Wayback Machine .
, timrice.co.uk Lyrics
ജീൻ-ജാക്ക് മുയിംബെ-തംഫും ഇംഗ്ലീഷ് വിലാസം https://ml.wikipedia.org/wiki/Jean-Jacques_Muyembe-Tamfum
ഒരു കോംഗോളിയൻ മൈക്രോബയോളജിസ്റ്റാണ് ജീൻ-ജാക്ക് മുയിംബെ .
ഡെമോക്രാറ്റിക് റിപ്പബ്ലിക്ക് ഓഫ് കോംഗോ ഇൻസ്റ്റിറ്റ്യൂട്ട് നാഷണൽ പൗർ ലാ റീചെർചെ ബയോമെഡിക്കേലിന്റെ (ഐ‌എൻ‌ആർ‌ബി) ജനറൽ ഡയറക്ടറാണ്.
ആദ്യത്തെ എബോള മഹാമാരിയെക്കുറിച്ച് അന്വേഷിച്ച യംബുകു കാത്തലിക് മിഷൻ ഹോസ്പിറ്റലിലെ ടീമിന്റെ ഭാഗമായിരുന്ന അദ്ദേഹം എബോളയെ ഒരു പുതിയ രോഗമായി കണ്ടെത്തിയ ശ്രമത്തിന്റെ ഭാഗമായിരുന്നു.
എന്നിരുന്നാലും അദ്ദേഹത്തിന്റെ കൃത്യമായ പങ്ക് ഇപ്പോഴും വിവാദങ്ങൾക്ക് വിധേയമാണ്.
ഐ‌എൻ‌ആർ‌ബിയുടെയും യുഎസിലെ നാഷണൽ ഇൻസ്റ്റിറ്റ്യൂട്ട്സ് ഓഫ് ഹെൽത്തിലെയും വാക്സിൻ റിസർച്ച് സെന്ററിലെയും മറ്റ് ഗവേഷകർക്കൊപ്പം 2016 ൽ രൂപകൽപ്പന ചെയ്ത എബോളയ്ക്കുള്ള ഏറ്റവും പ്രതീക്ഷ നൽകുന്ന ചികിത്സയായ എം‌എബി 114 ന്റെ ഗവേഷണത്തിന് അദ്ദേഹം നേതൃത്വം നൽകി.
കർഷകരുടെ കുട്ടിയായി ബണ്ടുണ്ടു പ്രവിശ്യയിലാണ് മുയിംബെ വളർന്നത്.
ജെസ്യൂട്ട്സ് നടത്തുന്ന സ്കൂളുകളിലാണ് അദ്ദേഹം വിദ്യാഭ്യാസം നേടിയത്.
1962 മുതൽ ബെൽജിയൻ കോംഗോയിലെ (ഡെമോക്രാറ്റിക് റിപ്പബ്ലിക്ക് ഓഫ് കോംഗോ) ലോവാനിയം യൂണിവേഴ്സിറ്റിയിൽ നിന്ന് മെഡിസിൻ പഠിച്ച അദ്ദേഹം അവിടെ മൈക്രോബയോളജിയിൽ താല്പര്യം കാണിക്കുകയും 1969 ൽ ബിരുദം നേടുകയും ചെയ്തു.
എലികളെ മോഡലുകളായുപയോഗിച്ച് വൈറൽ അണുബാധയെക്കുറിച്ച് ഗവേഷണം നടത്തി കൊണ്ട് ബെൽജിയത്തിലെ ലുവെൻ സർവകലാശാലയിൽ നിന്ന് വൈറോളജിയിൽ പിഎച്ച്ഡി നേടി.
1973 ൽ സൈറിലേക്ക് ( ഡെമോക്രാറ്റിക് റിപ്പബ്ലിക്ക് ഓഫ് കോംഗോ ) മടങ്ങിയ അദ്ദേഹം പകർച്ചവ്യാധിയായ കോളറയുടെ നിയന്ത്രണത്തിൽ പ്രവർത്തിച്ചു.
1974 ൽ മാതഡിയിൽ കോളറ പൊട്ടിപ്പുറപ്പെട്ടു.
ഇവിടെയാണ് മുയിംബെ ആദ്യമായി രോഗപ്പകർച്ച തടയുന്നതിനായി പ്രവർത്തിച്ചത്.
കരിയർ Scanning electron micrograph of the Ebola virus in an African green monkey kidney cell
ആഫ്രിക്കയിലെ എബോള വേട്ടക്കാരനായി മുയമ്പെയെ ലാൻസെറ്റ് വിശേഷിപ്പിച്ചു.
1976 ൽ യംബുകുവിലെ ഒരു ബെൽജിയൻ ആശുപത്രിയിലാണ് അദ്ദേഹം ആദ്യമായി എബോള വൈറസിനെതിരെ പ്രവർത്തിച്ചത്.
മരിച്ച മൂന്ന് കന്യാസ്ത്രീകളിൽ നിന്ന് മുയിംബെ ഒരു നീണ്ട ഉരുക്ക് വടി ഉപയോഗിച്ച് കരൾ ബയോപ്സികൾ എടുത്തു.
പക്ഷേ ഫലം അവ്യക്തമായിരുന്നു.
വൈറസുമായി സമ്പർക്കം പുലർത്തുകയും അതിജീവിക്കുകയും ചെയ്ത ആദ്യത്തെ ശാസ്ത്രജ്ഞനായിരുന്നു അദ്ദേഹം.
1976 ലെ മഹാമാരിയിൽ മുയമ്പെയെ എബോള കണ്ടെത്തിയവരിൽ ഒരാളായി വിശേഷിപ്പിച്ചു.
രോഗിയായ ഒരു നഴ്‌സിന്റെ രക്തം അദ്ദേഹം ആന്റ്‌വെർപ്പിലെ ഇൻസ്റ്റിറ്റ്യൂട്ട് ഫോർ ട്രോപ്പിക്കൽ മെഡിസിനിൽ വിശകലനത്തിനായി അയച്ചു.
തുടർന്ന് സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷനിലേക്ക് അയച്ചു.
അവിടെ പീറ്റർ പിയോട്ട് സാമ്പിൾ ഉപയോഗിച്ച് എബോള കണ്ടുപിടിച്ചു.
1976 ലെ മഹാമാരിയിലെ അദ്ദേഹത്തിന്റെ പങ്ക് സംബന്ധിച്ച സംഭവങ്ങളുടെ പതിപ്പിൽ ആദ്യത്തെ പകർച്ചവ്യാധിയുടെ ശേഷിക്കുന്ന ചില പ്രവർത്തകരുമായി അദ്ദേഹം രേഖപ്പെടുത്തിയത് പിന്നീട് 2016 ലെ ഒരു ശാസ്ത്രീയ ലേഖനത്തിൽ നിരസിക്കപ്പെട്ടു.
1978 ൽ കിൻഷാസ മെഡിക്കൽ സ്കൂളിന്റെ ഡീനായി അദ്ദേഹം നിയമിതനായി.
1981 ൽ മുയിംബെ സെനഗലിലെ ഇൻസ്റ്റിറ്റ്യൂട്ട് പാസ്ചർ ഡി ഡാക്കറിൽ ചേർന്നു.
എബോള, മാർബർഗ് വൈറസ് എന്നിവ പഠിക്കുന്നതിനായി സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷനുമായി ചേർന്ന് പ്രവർത്തിച്ചു.
1998 ൽ ഡെമോക്രാറ്റിക് റിപ്പബ്ലിക്ക് ഓഫ് കോംഗോ നാഷണൽ ഇൻസ്റ്റിറ്റ്യൂട്ട് ഫോർ ബയോമെഡിക്കൽ റിസർച്ചിന്റെ ഡയറക്ടറായി.
അവലംബം Scholia has a profile for Q32678288 (ജീൻ-ജാക്ക് മുയിംബെ-തംഫും) .
ഡാർ ഗായി ഇംഗ്ലീഷ് വിലാസം https://ml.wikipedia.org/wiki/Dar_Gai
ഇന്ത്യ ആസ്ഥാനമായുള്ള ഒരു ഉക്രേനിയൻ സംവിധായികയും തിരക്കഥാകൃത്തും നിർമ്മാതാവുമാണ് ഡാർ ഗായി (ഉക്രേനിയൻ: Дар Гай).
ടീൻ ഔർ ആദ, നാംദേവ് ഭാവു: ഇൻ സെർച്ച് ഓഫ് സൈലൻസ് എന്നീ ചിത്രങ്ങളിലെ അഭിനയത്തിലൂടെയാണ് അവർ കൂടുതൽ അറിയപ്പെടുന്നത്.
ഉക്രെയ്നിലെ കീവിലാണ് ഡാർ ജനിച്ചത്.
അവർ തത്ത്വചിന്തയിൽ ബിഎഫ്എ, എംഎഫ്എ ബിരുദങ്ങൾ നേടിയിട്ടുണ്ട്.
പിന്നീട്, ഗ്വാളിയോറിലെ സിന്ധ്യ സ്കൂളിൽ നാടകങ്ങൾ സംവിധാനം ചെയ്യാൻ ഇന്ത്യയിലേക്ക് ക്ഷണിക്കപ്പെട്ടു.
മുംബൈയിലെ വിസിലിംഗ് വുഡ്സ് ഇന്റർനാഷണൽ ഇൻസ്റ്റിറ്റ്യൂട്ടിൽ തിരക്കഥാകൃത്തും ചലച്ചിത്ര അപ്രസിയേഷൻ പഠിപ്പിച്ചു.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Dar Gai
ഡാർക് കൗണ്ടി
ഡാർക്കെ കൗണ്ടി അമേരിക്കൻ ഐക്യനാടുകളിലെ ഒഹായോ സംസ്ഥാനത്തു സ്ഥിതിചെയ്യുന്ന കൗണ്ടിയാണ്.
കൗണ്ടി സീറ്റ് ഗ്രീൻവില്ലെ നഗരത്തിലാണ്.
2010 ലെ യു.എസ്. സെൻസസ് പ്രകാരമുള്ള ഈ കൗണ്ടിയിലെ ആകെ  ജനസംഖ്യ 52,959 ആയിരുന്നു.
1809 ൽ രൂപീകൃതമായ ഈ കൗണ്ടി പിന്നീട് 1817-ൽ സംഘടിപ്പിക്കപ്പെട്ടു.
അമേരിക്കൻ വിപ്ലവ യുദ്ധത്തിലെ ഒരു ഓഫീസറായ വില്യം ഡാർക്കിന്റെ പേരിലാണ് ഈ കൗണ്ടി അറിയപ്പെടുന്നത്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച്, ഈ പ്രദേശത്തിന്റെ ആകെ വിസ്തീർണ്ണം 600 ചതുരശ്രമൈൽ (1,600 ചതുരശ്ര കിലോമീറ്റർ) ആണ്.
ഇതിൽ 598 ചതുരശ്ര മൈൽ (1,550 ചതുരശ്ര കിലോമീറ്റർ) ഭൂപ്രദേശം കരഭൂമിയും 1.7 ചതുരശ്ര മൈൽ (4.4 ചതുരശ്ര കിലോമീറ്റർ)  അതായത് 0.3 ശതമാനം ഭാഗം ജലവുമാണ്.
ഡാൻസ് അറ്റ് ബൊഗിവൽ ഇംഗ്ലീഷ് വിലാസം https://ml.wikipedia.org/wiki/Dance_at_Bougival
1883-ൽ ഇമ്പ്രഷനിസ്റ്റ് കലാകാരനായ പിയറി-അഗസ്റ്റെ റെനോയിർ ചിത്രീകരിച്ച ഒരു എണ്ണച്ചായാചിത്രമാണ് ഡാൻസ് അറ്റ് ബൊഗിവൽ.
( French : La Danse à Bougival ) നിലവിൽ ഈ ചിത്രം അമേരിക്കൻ ഐക്യനാടുകളിലെ മസാച്യുസെറ്റ്സിലെ ബോസ്റ്റണിലെ മ്യൂസിയം ഓഫ് ഫൈൻ ആർട്സ് ശേഖരത്തിൽ കാണപ്പെടുന്നു.
"മ്യൂസിയത്തിന്റെ ഏറ്റവും പ്രിയങ്കരമായ ചിത്രങ്ങളിൽ ഒന്ന്" എന്നാണ് ഇതിനെ വിശേഷിപ്പിക്കുന്നത്.
റിനോയിറിന്റെ രണ്ട് സുഹൃത്തുക്കളായ സുസെയ്ൻ വലഡോൺ , പോൾ ലോട്ട് എന്നിവരെ ഈ ചിത്രത്തിൽ ചിത്രീകരിക്കുന്നു.
പാരീസിന്റെ മധ്യഭാഗത്ത് നിന്ന് 15 കിലോമീറ്റർ അകലെയുള്ള ഫ്രഞ്ച് ഗ്രാമമായ ബൊഗിവാളിലാണ് രംഗപശ്ചാത്തല സജ്ജീകരണങ്ങൾ ഒരുക്കിയിരിക്കുന്നത്.
ക്ലൗഡ് മോനെറ്റ് , ആൽഫ്രഡ് സിസ്ലി , ബെർത്ത് മോറിസോട്ട് , റിനോയർ എന്നിവരുൾപ്പെടെ നിരവധി ഇംപ്രഷനിസ്റ്റുകൾ അവിടെ രംഗങ്ങൾ ചിത്രീകരിച്ചു.
ചിത്രശാല Dance in the City Dance in the Country അവലംബം
ഡാൻസ് ഇൻ ദ സിറ്റി ഇംഗ്ലീഷ് വിലാസം https://ml.wikipedia.org/wiki/Dance_in_the_City
ഫ്രഞ്ച് ആർട്ടിസ്റ്റ് പിയറി-അഗസ്റ്റ റെനോയ്ർ ചിത്രീകരിച്ച ഒരു എണ്ണച്ചായാചിത്രമാണ് ഡാൻസ് ഇൻ ദി സിറ്റി.
1883-ലെ ഈ ചിത്രം പാരീസിലെ മുസീ ഡി ഓർസെ ഓർസെയുടെ ശേഖരത്തിലാണ്.
മോഡലും ആർട്ടിസ്റ്റുമായ സൂസെന്നെ വലഡോൺ , റിനോയിറിന്റെ സുഹൃത്ത് പോൾ അഗസ്റ്റെ ലോട്ടെ എന്നിവരാണ് നർത്തകർ.
ആർട്ട് ഡീലർ പോൾ ഡ്യുറാൻഡ്-റുവലിന്റെ നിയോഗപ്രകാരം ഡാൻസ് ഇൻ ദി കൺട്രി , ഡാൻസ് അറ്റ് ബൊഗിവൽ എന്നിവയ്ക്കൊപ്പം ഈ ചിത്രം നിർമ്മിക്കപ്പെട്ടു.
വ്യത്യസ്ത ചുറ്റുപാടുകളിൽ രണ്ടുപേർ നൃത്തം ചെയ്യുന്ന ഈ മൂന്ന് ചിത്രങ്ങളും വരച്ചത് 1883 ലാണ്.
( ഡാൻസ് ഇൻ ദി കൺട്രിയിലെ സ്ത്രീയെ മാതൃകയാക്കിയത് പിന്നീട് റെനോയിറിന്റെ ഭാര്യയായ അലൻ ചാരിഗോട്ടാണ് ).
ചിത്രശാല ഡാൻസ് ഇൻ ദ കൺട്രി , 1883 ഡാൻസ് അറ്റ് ബൊഗിവൽ , 1883 അവലംബം
ഡാർക്കോ മിലിനോവിച്ച് ഇംഗ്ലീഷ് വിലാസം https://ml.wikipedia.org/wiki/Darko_Milinovi%C4%87
ഒരു ക്രൊയേഷ്യൻ രാഷ്ട്രീയക്കാരനും ഗൈനക്കോളജിസ്റ്റുമാണ് ഡാർക്കോ മിലിനോവിച്ച് (ജനനം 25 ഏപ്രിൽ 1963)  അദ്ദേഹം 2008 മുതൽ 2011 വരെ ആരോഗ്യ സാമൂഹ്യക്ഷേമ മന്ത്രിയായി സേവനമനുഷ്ഠിച്ചു.
ഗോസ്പിക്കിലാണ് മിലിനോവിച്ച് ജനിച്ചത്.
1987-ൽ യൂണിവേഴ്‌സിറ്റി ഓഫ് സാഗ്രെബ് സ്‌കൂൾ ഓഫ് മെഡിസിനിൽ നിന്ന് ബിരുദം നേടിയ ശേഷം, മിലിനോവിച്ച് 1996-ൽ തന്റെ സ്‌പെഷ്യാലിറ്റി പരീക്ഷയിൽ വിജയിച്ച് ഗൈനക്കോളജിയിൽ സ്‌പെഷ്യലൈസ് ചെയ്തു.
തന്റെ പ്രൊഫഷണൽ കരിയറിന്റെ ഭൂരിഭാഗവും അദ്ദേഹം സ്വന്തം പട്ടണമായ ഗോസ്പിക്കിൽ പരിശീലിച്ചു.
1998 മുതൽ 2002 വരെ അദ്ദേഹം ഗോസ്പിക് ജനറൽ ഹോസ്പിറ്റൽ ഡയറക്ടറുടെ സ്ഥാനം വഹിച്ചു.
1990-കളിൽ മധ്യ-വലത് ക്രൊയേഷ്യൻ ഡെമോക്രാറ്റിക് യൂണിയനിൽ (HDZ) ചേർന്ന ശേഷം, 1998-ൽ ഗോസ്പിക് സിറ്റി കൗൺസിൽ അംഗമായി നിയമിതനായപ്പോൾ അദ്ദേഹം തന്റെ ആദ്യ രാഷ്ട്രീയ പദവി നേടി.
2000-ൽ അദ്ദേഹത്തെ HDZ സെൻട്രൽ കമ്മിറ്റി അംഗമാക്കി 2000 മുതൽ 2002 ഗോസ്പിക് നഗരത്തിലെ HDZ-ന്റെ തലവനായിരുന്നു.
2002 മുതൽ 2003 വരെ അദ്ദേഹം ലിക-സെൻജ് കൗണ്ടിയുടെ ഡെപ്യൂട്ടി ഹെഡ് ഓഫീസ് വഹിച്ചു.
2003-ലെ പാർലമെന്റ് തിരഞ്ഞെടുപ്പിൽ HDZ-ന്റെ വിജയത്തെ തുടർന്ന് മിലിനോവിച്ച് ക്രൊയേഷ്യൻ പാർലമെന്റിലേക്ക് തിരഞ്ഞെടുക്കപ്പെട്ടു.
2003 മുതൽ 2008 വരെ പാർലമെന്റിന്റെ ഡെപ്യൂട്ടി സ്പീക്കർ പദവികൾ വഹിച്ച അദ്ദേഹം കുടുംബകാര്യങ്ങൾ, യുവജനങ്ങൾ, കായികം എന്നിവയുടെ പാർലമെന്ററി കമ്മിറ്റി അംഗമായിരുന്നു.
അവലംബം External links Darko Milinović - official website Darko Milinović profile at the Croatian Parliament official website (in Croatian) Darko Milinović's curriculum vitae at the Croatian Democratic Union official website (in Croatian)
ഡാൻസോ
ഡാൻസോ അഥവാ ടാൻസോ ഒരു കൊറിയൻ പുല്ലാങ്കുഴൽ ആണ് .
സാധാരണയായി ഇത് മുള ഉപയോഗിച്ചാണ്‌ ഉണ്ടാക്കാറ് എന്നാൽ ഇപ്പോൾ ഇത് പ്ലാസ്റ്റിക്‌ ഉപയോഗിച്ചും നിർമ്മിക്കുന്നു.
ഇത് മുഖ്യമായും കൊറിയൻ നാടോടി സംഗീതത്തിന്റെ അകമ്പടി വാദ്യമാണ്.
ഡാൻസേഴ്‌സ് ഓൺസ്റ്റേജ് ഇംഗ്ലീഷ് വിലാസം https://ml.wikipedia.org/wiki/Dancers_Onstage
1889-ൽ എഡ്ഗർ ഡെഗാസ് വരച്ച ചിത്രമാണ് ഡാൻസേഴ്‌സ് ഓൺസ്റ്റേജ് (ഫ്രഞ്ച് - ഡാൻസ്യൂസ് സർ ലാ സീൻ) , ഇപ്പോൾ മ്യൂസി ഡെസ് ബ്യൂക്സ്-ആർട്‌സ് ഡി ലിയോണിൽ ഈ ചിത്രം സംരക്ഷിച്ചിരിക്കുന്നു.
നർത്തകരുടെ ചിത്രകാരനായിരുന്ന ഡെഗാസ് 1860-1890 കാലഘട്ടത്തിൽ ഈ വിഷയത്തിൽ ധാരാളം ചിത്രങ്ങൾ വരച്ചു.
References External links ഡാൻസേഴ്‌സ് ഓൺസ്റ്റേജ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഡാൻസ് ഇൻ ദ കൺട്രി ഇംഗ്ലീഷ് വിലാസം https://ml.wikipedia.org/wiki/Dance_in_the_Country
ഫ്രഞ്ച് കലാകാരനായ പിയറി-അഗസ്റ്റ റെനോയ്ർ 1883-ൽ ചിത്രീകരിച്ച ഒരു എണ്ണച്ചായാചിത്രമാണ് ഡാൻസ് ഇൻ ദ കൺട്രി .
(French: Danse à la campagne) ഈ ചിത്രം പാരീസിലെ മുസീ ഡി ഓർസെയിൽ സൂക്ഷിച്ചിരിക്കുന്നു.
ഈ ചിത്രം 1882-ൽ വ്യാപാരിയായ പോൾ ഡ്യൂറണ്ട്-റൂയൽ ബാൾ പാർട്ടി നൃത്തത്തെ അടിസ്ഥാനപ്പെടുത്തി വരയ്ക്കാനായി ഏർപ്പാടു ചെയ്തു.
അദ്ദേഹം 1886-ൽ ഈ ചിത്രം വാങ്ങുകയും ഏപ്രിൽ 1883-ൽ ആദ്യമായി ചിത്രപ്രദർശനത്തിൽ പ്രദർശിപ്പിക്കുകയും 1919-ൽ റിനോയിറിൻറെ മരണം വരെ സൂക്ഷിക്കുകയും ചെയ്തിരുന്നു.
ഇതേ ആശയത്തിൽ റെനോയ്ർ ഡാൻസ് ഇൻ ദ സിറ്റി എന്നപേരിൽ മറ്റൊരു ചിത്രം കൂടി ഇതേ വർഷം തന്നെ ചിത്രീകരിച്ചിരുന്നു.
അവലംബം പുറം കണ്ണികൾ Impressionism: a centenary exhibition , an exhibition catalog from The Metropolitan Museum of Art (fully available online as PDF), which contains material on this painting (p. 195-200)
ഡാൻ‌ഗ്രെക്ക് മലനിരകൾ ഇംഗ്ലീഷ് വിലാസം https://ml.wikipedia.org/wiki/D%C3%A2ngr%C3%AAk_Mountains
കംബോഡിയയും തായ്‌ലൻഡും തമ്മിലുള്ള സ്വാഭാവിക അതിർത്തിയായി മാറുന്ന ഒരു പർവതനിരയാണ് ഡാൻ‌ഗ്രെക്ക് മലനിരകൾ .
നിരകൾക്ക് ദൈർഘ്യം ഉണ്ടായിരുന്നിട്ടുകൂടി താരതമ്യേന താഴ്ന്ന വിതാനത്തിലുള്ള ഒരു പർവ്വത വ്യവസ്ഥയായ ഡാൻ‌ഗ്രോക്കിലെ കൊടുമുടികളുടെ ശരാശരി ഉയരം 500 മീറ്ററാണ്.
ഈ പർവ്വതനിരകളിലെ ഏറ്റവും ഉയരമുള്ള കൊടുമുടി, കിഴക്കേ അറ്റത്തായി ചോങ് ബോക്ക് (603 മീറ്റർ) പ്രദേശത്ത തായ്‌ലാന്റ് , ലാവോസ് , കംബോഡിയ എന്നീ മൂന്ന് രാജ്യങ്ങളുടെ അതിർത്തികൾ കൂടിച്ചേരുന്നിടത്ത് സ്ഥിതിചെയ്യുന്ന 753 മീറ്റർ ഉയരത്തിലുള്ള ഫു ഖി സുക്ക് ആണ്.
ഫു ഖോക് യായി (693 മീറ്റർ), ഫു ചെപ്പ് തോങ് (692 മീറ്റർ), ഫു ടാങ്കോക് (689 മീറ്റർ), ഫലാൻ സൺ (670 മീറ്റർ), ഫാനോം ഐ നാക് (638 മീറ്റർ), ഫനോം തബാൻ (582 മീറ്റർ), പടിഞ്ഞാറേ അറ്റത്തായി 374 മീറ്റർ ഉയരത്തിലുള്ള ഖാവോ ബന്താറ്റ് എന്നിവയാണ് ഇവിടെയുള്ള മറ്റു പ്രധാന കൊടുമുടികൾ.
വടക്കുഭാഗം മിതമായ ചരിവുള്ള ഡാൻ‌ഗ്രോക്ക് പർവതനിരകളുടെ തെക്കൻ ദിക്കിന് അഭിമുഖമായുള്ള വശങ്ങൾ സാധാരണയായി വടക്കൻ കംബോഡിയയുടെ സമതലത്തിലേയ്ക്ക് അധീശത്വം സ്ഥാപിച്ചു നിലകൊള്ളുന്ന കിഴുക്കാംതൂക്കായ മലഞ്ചെരുവുകളാണ്.
ചില പ്രദേശങ്ങളെ ഒഴിച്ചുനിർത്തിയാൽ മലഞ്ചെരുവുകളിലെ നീരൊഴുക്ക് പൊതുവായി തായ്‌ലൻഡും കംബോഡിയയും തമ്മിലുള്ള അതിർത്തിയെ അടയാളപ്പെടുത്തുന്നു.
ഈ പ്രദേശത്തെ ഇരു രാജ്യങ്ങളെയും തമ്മിൽ ബന്ധിപ്പിക്കുന്ന പ്രധാന റോഡ് ഡാൻ‌ഗ്രോക്ക് പർവതനിരകളിലെ ഓ സ്മാച്ചിനടുത്ത് ഒരു ചുരത്തിലൂടെ കടന്നുപോകുന്നു.
ഫാനോം ഡോങ് റാക്ക് ജില്ലയിലെ സുരിൻ പ്രവിശ്യയിലുൾപ്പെട്ട തായ്‌ലൻഡിലെ ഒരു ചെറിയ ഭരണവിഭാഗം ഈ പർവതനിരയുടെ പേരിനെ വഹിക്കുന്നുണ്ട്.
പരിസ്ഥിതി വ്യവസ്ഥ
വരണ്ട നിത്യഹരിത വനം, ഇടകലർന്ന ഡിപ്റ്ററോകാർപ്പ് വനം, ഇലപൊഴിയും ഡിപ്റ്ററോകാർപ്പ് വനം എന്നിവയാൽ ഡാൻ‌ഗ്രെക്ക് മലനിരകളുടെ സിംഹഭാഗവും ആവരണം ചെയ്യപ്പെട്ടിരിക്കുന്നു.
ടെറോർപസ് മാക്രോകാർപസ്, ഷോറിയ സയാമെൻസിസ്, ക്സൈലിയ ക്സൈലോകാർപ വാർ.
കെറി എന്നീ വൃക്ഷ ജനുസുകൾക്കാണ് ഇവിടെ പ്രാമുഖ്യം.
തായ് ഭാഗത്തെന്നപോലെതന്നെ കംബോഡിയൻ ഭാഗങ്ങളിലും അനധികൃത മരംവെട്ട് നടക്കുന്നതിനാൽ വലിയ കുന്നിൻ പ്രദേശങ്ങൾ നഗ്നമാക്കപ്പെടുകയും ഡാൽബെർജിയ കൊച്ചിഞ്ചിനെൻസിസ് പോലുള്ള വൃക്ഷയിനങ്ങളുടെ നിലനിൽപ്പിനെ ഇത് പ്രതികൂലമായി ബാധിക്കുകയും ചെയ്തിട്ടുണ്ട്.
വരണ്ട കാലാവസ്ഥയിൽ ഇവിടുത്തെ കുന്നുകളിൽ കാട്ടുതീ സർവ്വസാധാരണമാണ്.
ഡാൻ‌ഗ്രോക്ക് പർ‌വ്വതനിരകളിൽ അധികം‌ വന്യജീവികളൊന്നുംതന്നെ‌ അവശേഷിക്കുന്നില്ല.
കാട്ടുപന്നി , മാൻ , കുരയ്ക്കും മാൻ , മുയൽ , അണ്ണാൻ , ഗിബ്ബൺ, വെരുക് എന്നിവയാണ് മനുഷ്യരുടെ കയ്യേറ്റത്താൽ ആവാസവ്യവസ്ഥ നഷ്ടപ്പെടാതെ പ്രദേശങ്ങളിൽ അവശേഷിക്കുന്ന ഏതാനും ചില മൃഗങ്ങൾ.
വംശനാശഭീഷണി നേരിടുന്ന ജീവികളിൽ, വെളുത്ത ചിറകുള്ള താറാവിന്റെ പേരെടുത്തു പറയേണ്ടതാണ്.
സിസാകെറ്റ് പ്രവിശ്യയിലെ ഒരു സംരക്ഷിത പ്രദേശമായ ഫാനോം ഡോങ് റാക്ക് വന്യജീവി സങ്കേതം ഈ മലനിരകളുടെ പരിധിയിലുള്ള പ്രദേശമാണ്.
മറ്റു സംരക്ഷിത പ്രദേശങ്ങളിൽ  ഫു ചോങ്-നാ യോയി ദേശീയോദ്യാനം, ഖാവോ ഫ്രാ വിഹാൻ ദേശീയോദ്യാനം , യോട്ട് ഡോം വന്യജീവി സങ്കേതം, ഹുവായ് സാല വന്യജീവി സങ്കേതം, ഹുവാ തബ്താൻ ഹഡ്‌സമ്രാൻ വന്യജീവി സങ്കേതം, തായ് ഭാഗത്തുള്ള താ ഫ്രായ ദേശീയോദ്യാനം, അതുപോലെതന്നെ ബാൻ‌ടെ ച്മാർ സംരക്ഷിത ഭൂപ്രദേശം, പ്രിയാ വിഹ്യാർ ടെമ്പിൾ പ്രൊട്ടക്റ്റഡ് ലാന്റ്സ്കേപ്പ്, കംബോഡിയൻ ഭാഗത്തെ പ്രിയാ വിഹ്യാർ സംരക്ഷിത വനം എന്നിവയാണ് ഇവിടുത്തെ മറ്റ് സംരക്ഷിത പ്രദേശങ്ങൾ.
പുരാതന ഖെമർ സാമ്രാജ്യത്തിന്റെ ഭാഗമായിരുന്ന ഡാൻ‌ഗ്രോക്ക് പർവതനിരകൾ, വടക്കോട്ട് വ്യാപിച്ച്, 1220 ൽ ജയവർമൻ ഏഴാമന്റെ പൂർണ നിയന്ത്രണത്തിലുണ്ടായിരുന്ന ഇസാൻ പ്രദേശത്ത് അതിന്റെ പരമകാഷ്ഠയെ പ്രാപിക്കുന്നു.
പർവതപ്രദേശത്തെ പുരാവസ്തു അവശിഷ്ടങ്ങളിൽ ഫാ മോ ഐ-ഡേങ് മലഞ്ചെരിവിലെ കൽക്കൊത്തുപണികൾ, പുരാതന ശിലാഛേദന പാറമടകൾ, സാ ട്രാവോ ജലസംഭരണി എന്നിവ ഉൾപ്പെടുന്നു.
ഡാൻ‌ഗ്രോക്ക് പർവത ശൃംഖലയുടെ അതിർത്തി പ്രദേശത്തുനീളമായി വിവിധ സ്ഥലങ്ങളിൽ ഫി ടോൺ നാം ('നീർത്തട ആത്മാക്കൾ') എന്നു വിളിക്കപ്പെട്ടിരുന്ന ആത്മാക്കളുടെ ഭവനങ്ങൾക്കായി നിർമ്മിച്ച സങ്കേതങ്ങളുടെ അവശിഷ്ടങ്ങളും നിലനിൽക്കുന്നു.
എന്നിരുന്നാലും, ഈ പർവതനിരകളിലെ ഏറ്റവും ബൃഹത്തായതും പ്രധാനപ്പെട്ടതുമായ പുരാവസ്തു കേന്ദ്രമെന്ന് പറയാവുന്നത് സൂര്യവർമ്മൻ ഒന്നാമന്റെ കാലം മുതൽക്ക് ഒരു ഉയർന്ന കുന്നിൻ മുകളിൽ നാടകീയമായ ഒരു സ്ഥലത്ത് സ്ഥിതിചെയ്യുന്ന ഖെമർ സാമ്രാജ്യകാലത്തെ ഒരു ശൈവക്ഷേത്രമായ പ്രസാത് പ്രീയ വിഹാർ വളപ്പാണ്.
1975 ൽ ലോൺ നോൾ ഭരണകൂടത്തിന്റെ പതനത്തെത്തുടർന്ന് ഏപ്രിൽ 17 ന് ഖമർ റൂഷ് തലസ്ഥാന നഗരമായ നോം പെനിൽ പ്രവേശിച്ചു.
എന്നാൽ നിർഭ്യാഗം വിധിക്കപ്പെട്ട ഖെമർ റിപ്പബ്ലിക്കിന്റെ ഏതെങ്കിലും രൂപത്തിലുള്ള അന്തിമ പ്രദേശം ഈ പർവതനിരകളിലെ പ്രീ വിഹാർ ക്ഷേത്രമായിരിക്കാവുന്നതാണ്.
ആ വർഷം ഏപ്രിൽ അവസാനത്തോടെയാണ് ഖമർ ദേശീയ സായുധ സേന ഈ സ്ഥലം കൈവശപ്പെടുത്തിയത്.
ക്ഷേത്രം നിൽക്കുന്ന കുന്നിനെ മെയ് 22 ന് ഖമർ റൂഷ് ഏറ്റെടുക്കുന്നതുവരെയുള്ള  ഏതാനും ആഴ്ചകൾ അവർ ഇത് കൈപ്പിടിയിലൊതുക്കിയിരുന്നു.
1975 നും 1979 നും ഇടയിൽ നിരവധി കംബോഡിയക്കാർ തങ്ങളുടെ രാജ്യത്ത് നടന്ന അക്രമങ്ങളേത്തുടർന്ന് ഈ മലനിരകളിലൂടെ പലായനം ചെയ്തു.
ഐക്യരാഷ്ട്രസഭയുടെ ചരിത്രത്തിൽ സ്വദേശത്തേക്ക് നിർബന്ധിതമായി മടക്കിയയച്ചവരേക്കുറിച്ചുള്ള ഏറ്റവും മോശമായ കേസുകളിലൊന്ന് പ്രകാരം, തായ് സൈന്യം 40,000 ത്തോളം അഭയാർഥികളെ അവർക്ക്  മടങ്ങിപ്പോകാൻ മനസ്സില്ലാതിരുന്നിട്ടുകൂടി, പലപ്പോഴും കൂടിയ അളവിൽ മൈനുകൾ പാകിയ പ്രദേശങ്ങളിലൂടെ കംബോഡിയയിലേക്ക് മടക്കി അയച്ചുവെന്നാണ്.
ഭക്ഷണത്തിന്റെ അഭാവവും പർവതനിരകളിലെ കഠിന പരിതസ്ഥിതികൾകൊണ്ടുള്ള ശാരീരികാവസ്ഥകളും കാരണം ഇവരിൽ പലരും മരണത്തെ പുൽകിയിരിക്കാവുന്നതാണ്.
നിസ്സഹായരായ അഭയാർഥികളെ ഇരയാക്കുന്നതിനായി കാടുകളിൽ ഒളിച്ചിരുന്ന കൊള്ളക്കാർ പ്രശ്നത്തെ കൂടുതൽ വഷളാക്കി.
അക്കാലത്ത് ഡാങ്‌റോക്ക് പർവതനിരകളെ ചുറ്റിപ്പറ്റിയുള്ള പ്രദേശത്ത് അഴുകിയതും മറവു ചെയ്യാത്തതുമായ ധാരാളം ശവശരീരങ്ങൾ ചിതറിക്കിടന്നിരുന്നു.
1984-ൽ പുറത്തിറങ്ങിയ ദി കില്ലിംഗ് ഫീൽഡ്സ് എന്ന സിനിമയിൽ, നടൻ ഹെയ്ംഗ് എസ്. എൻഗോർ അവതരിപ്പിച്ച പ്രാൺ എന്ന കഥാപാത്രം അതിർത്തിക്കപ്പുറത്തുള്ള അഭയാർഥിക്യാമ്പിന്റെ സുരക്ഷയിൽ എത്തിച്ചേരുന്നതിനായി കയറുന്ന അവസാനത്തെ കിഴുക്കാംതൂക്കായ മലഞ്ചെരിവ് ഇതാണ്.
ഈ മലനിരകളുടെ കുത്തനെയുള്ള കംബോഡിയൻ വശവും പർവ്വതവ്യൂഹത്തിന്റെ താരമ്യേന ലളിതമായ വടക്കൻ ചരിവും തമ്മിലുള്ള വ്യത്യാസം ഈ സിനിമയിൽ വ്യക്തമായി കാണിക്കുന്നു.
ചില പ്രദേശങ്ങൾ വൃത്തിയാക്കിയിട്ടുണ്ടെങ്കിലും, 1980 കളിൽ പീപ്പിൾസ് റിപ്പബ്ലിക് ഓഫ് കമ്പൂചിയ സർക്കാർ ഡാങ്‌റോക്ക് പർവതനിരയിലും തായ്-കംബോഡിയൻ അതിർത്തിയിലെ മറ്റ് ഭാഗങ്ങളിലും ആയിരക്കണക്കിന് നിർബന്ധിത തൊഴിലാളികളെ ഉപയോഗിച്ച് ഒരു വലിയ ആസൂത്രിത പ്രവർത്തനത്തിന്റെ ഭാഗമായി വിപുലമായ രീതിയിൽ ലാന്റ് മൈനുകൾ സ്ഥാപിച്ചിരുന്നു.
പോൾ പോട്ടിന്റെ പുനഃസംഘടിപ്പിക്കപ്പെട്ട ഖമർ റൂഷിനെ തായ്‌ലൻഡിൽ നിന്ന് കമ്പോഡിയയിലേക്ക് പ്രവേശിക്കുന്നതിൽ നിന്ന് വിലക്കുകയായിരുന്നു ആരോപണവിധേയമായ ഈ പ്രവൃത്തിയുടെ ലക്ഷ്യം.
ഇരുപതാം നൂറ്റാണ്ടിന്റെ അവസാനത്തിൽ കംബോഡിയയെ ചുറ്റിപ്പറ്റിയുള്ള രക്തരൂക്ഷിതമായ ഏറ്റുമുട്ടലുകളുടെ പൈതൃകത്തിന്റെ ഭാഗംകൂടിയായ ഈ പ്രതിരോധ രേഖ കെ -5 ബെൽറ്റ് എന്നറിയപ്പെടുന്നു.
1989 ൽ കംബോഡിയയിലെ വിയറ്റ്നാമീസ് അധിനിവേശത്തിന്റെ പരിസമാപ്തിയോടെ വിയറ്റ്നാം പീപ്പിൾസ് ആർമിയെ പിൻവലിച്ചതിനുശേഷം കംബോഡിയുടെ സായുധ സേനയായിരുന്ന കമ്പൂചിയൻ പീപ്പിൾസ് റെവല്യൂഷണറി സായുധ സേനയ്‌ക്കെതിരെ പോരാടുന്നതിനായി കംബോഡിയയുടെ അതിർത്തിയിലുടനീളം ഡാങ്‌റോക്ക് പർവതനിര പ്രദേശത്ത് ഖമർ റൂജ് അവരുടെ മുൻ താവളങ്ങൾ പുനർനിർമിച്ചിരുന്നു.
ഈ കുന്നുകളുടെ താഴ്വരയിലുള്ള ഒരു ചെറിയ പട്ടണമായ അൻ‌ലോംഗ് വെംഗ് കുറച്ചുകാലം ഖമർ റൂജിന്റെ ഒരു മുഖ്യ "തലസ്ഥാനമായി" മാറി.
1990 കളിൽ ഖമർ റൂജ് അപ്പോഴും നിയന്ത്രിച്ചിരുന്ന അൻലോംഗ് വെങിൽ "ഡെമോക്രാറ്റിക് കമ്പൂചിയ" യുടെ പതനത്തിനുശേഷമുള്ള ആദ്യത്തെ "കൊലപാതക മേഖല"കിൽ ഒന്ന് നിലനിന്നിരുന്നു.
അൻ‌ലോംഗ് വെങ്ങിന് 6 കിലോമീറ്റർ വടക്കുഭാഗത്തായി ഡാങ്‌റോക്ക് പർവതനിരകളിൽ ഇപ്പോഴും ഉൽഖനനം നടന്നിട്ടില്ലാത്ത ഒരു കാട്ടുപ്രദേശത്ത് 1993 നും 1997 നും ഇടയിലുള്ള കാലഘട്ടത്തിൽ അഴിമതിയുടെപേരിൽ 3,000 പേർ ഖമർ റൂഷ് ഇടപെടലിൽ കൊല്ലപ്പെട്ടുവെന്ന് ആരോപിക്കപ്പെടുന്നു.
ഈ വധശിക്ഷകൾ പ്രദേശത്തെ ടാ മോക്കിന്റെ നേതൃത്വത്തിലാണ് നടത്തിയത്.
ഡാങ്‌റോക്ക് പർവതനിരകളിൽ ഫ്യൂങിന്റെ ('സയാമീസ് റോസ്വുഡ്') നിയമവിരുദ്ധ മുറിയ്ക്കൽ വ്യാപകമാണ്.
ഔദ്യോഗികമായി ഒരു സംരക്ഷിത വൃക്ഷമാണെങ്കിലും, കമ്പോഡിയൻ ഭാഗത്ത് മുറിച്ച തടികൾ സാധാരണയായി നൂറുകണക്കിന് ആളുകൾ തായ്‌ലൻഡിലേക്ക് കടത്തുന്നു.
തായ്‌ലൻഡിലും ചൈനയിലും ഈ മരം ഫർണിച്ചർ വ്യവസായത്തിൽ വളരെയധികം വിലമതിക്കുന്ന ഒന്നാണ്.
അവലംബം ↑ Roadway Thailand Atlas , Groovy Map Co., Ltd. © 4/2010 ↑ Chong Bok ↑ ↑ DSI claims illegal logging rampant - Bangkok Post ↑ Community Forestry International - Oddar Meancheay ↑ ↑ ↑ ↑ Bernard Pjilippe Groslier, Prospection des Sites Khmers du Siam, Paris, 1980 ↑ Higham, C., 2001, The Civilization of Angkor , London: Weidenfeld Nicolson, ISBN 9781842125847 ↑
ഡാൻസിങ് ഫെയറീസ് ഇംഗ്ലീഷ് വിലാസം https://ml.wikipedia.org/wiki/Dancing_Fairies
സ്വീഡിഷ് ചിത്രകാരനായ ഓഗസ്റ്റ് മാൽസ്ട്രോം (1829–1901) വരച്ച ചിത്രമാണ് ഡാൻസിംഗ് ഫെയറീസ് (സ്വീഡിഷ്: എൽവാലെക്).
ചന്ദ്രപ്രകാശമുള്ള ഭൂപ്രകൃതിയിൽ വെള്ളത്തിന് മുകളിൽ നൃത്തം ചെയ്യുന്ന യക്ഷികളെ ചിത്രീകരിച്ചിരിക്കുന്നു.
സന്ധ്യയിൽ പുൽമേട്ടിൽ നൃത്തം ചെയ്യുന്ന യക്ഷികൾ റൊമാന്റിക് ലാൻഡ്‌സ്‌കേപ്പിന് മുകളിലൂടെ ഒഴുകുന്നു.
അവരിലൊരാൾ അവരുടെ സ്വന്തം പ്രതിച്ഛായ കാണാനായി വെള്ളത്തിന് മുകളിലൂടെ വളയുന്നു.
ഈ ദർശനാത്മക പെയിന്റിംഗ് അറിയപ്പെടാത്ത പ്രകൃതിയുടെ ആത്മാക്കൾ പോലെ പ്രഭാതത്തിലെ മൂടൽമഞ്ഞ് യക്ഷികളായി മാറുന്നതായി ചിത്രീകരിച്ചിരിക്കുന്നു.
യക്ഷികളെ അതിലോലമായ, ആർദ്രമായ, പെട്ടെന്നുപ്രതികരിക്കുന്ന മാത്രമല്ല, ചഞ്ചല മനസ്സോടു കൂടി ആയിട്ടാണ് കാണുന്നത്.
അവരുടെ വികാരങ്ങൾ എളുപ്പത്തിൽ വേദനിപ്പിക്കാനും നന്നായി സത്കരിച്ചില്ലെങ്കിൽ കുറ്റപ്പെടുത്താനും ചായ്‌വ് കാണിക്കുന്നു.
സ്വീഡിഷ് നാടോടി പാരമ്പര്യത്തിൽ, കുട്ടികളോട് ശ്രദ്ധാലുവായിരിക്കാൻ മുന്നറിയിപ്പ് നൽകിയിട്ടുണ്ട്.
കാരണം അവരുമായി ജാഗ്രത പുലർത്താത്തവർക്ക് അപകടകരമാണ്.
നോർസ് ഐതീഹ്യത്തിലെ മറഞ്ഞിരിക്കുന്ന ആളുകളിലെ യക്ഷികൾ പ്രാദേശിക നാടോടിക്കഥകളിൽ പലപ്പോഴും സുന്ദരികളായ യുവതികളായി അതിജീവിച്ചിരിക്കുന്നു.
കുന്നുകളിലും കാടുകളിലും കല്ലുകളുടെ കുന്നുകളിലും കാട്ടിലും താമസിക്കുന്നു.
റൊമാന്റിക് കലയിലും സാഹിത്യത്തിലും, ഭംഗിയുള്ള മുടിയുള്ള, വെളുത്ത വസ്ത്രം ധരിച്ച കുട്ടിച്ചാത്തന്മാരെ ദ്രോഹിക്കുമ്പോൾ അപ്രിയമായി ചിത്രീകരിക്കുന്നു.
തങ്ങളേയും അവരുടെ കന്നുകാലികളേയും ദുഷ്‌ടവിചാരമുള്ള കുട്ടിച്ചാത്തന്മാരിൽ നിന്ന് സംരക്ഷിക്കുന്നതിന് സ്കാൻഡിനേവിയക്കാർ കെട്ടിടങ്ങളിലോ മറ്റ് വസ്തുക്കളിലോ കൊത്തിയെടുത്ത എൽവ്‌കോർസ് (എൽഫ് ക്രോസ്) ഉപയോഗിക്കുന്നു.
തിരുവിതാംകൂർ രാജകുടുംബം തിരുവിതാംകൂർ ഭരണാധികാരികൾ Dutch commander De Lannoy surrenders to King Anizham Thirunal Veerabaala Marthanda Varma (Founder of the Travancore Kingdom) at the Battle of Colachel .
Depiction at Padmanabhapuram Palace മാർത്താണ്ഡവർമ്മ 1729–1758 ധർമ്മരാജ 1758–1798 ബാലരാമവർമ്മ 1798–1810 ലക്ഷ്മിഭായി 1810–1815 (ruled pending the birth of a son, 1810–13; regent for her new-born son, 1813–1815) പാർവ്വതിഭായി (Regent for her nephew) 1815–1829 സ്വാതിതിരുനാൾ 1829–1846 (king from birth in 1813, crowned in 1815, ruled from 1829-1846) ഉത്രം തിരുനാൾ 1846–1860 ആയില്യം തിരുനാൾ 1860–1880 വിശാഖം തിരുനാൾ 1880–1885 ശ്രീ മൂലം തിരുനാൾ 1885–1924 സേതു ലക്ഷ്മിഭായി (Regent for her nephew) 1924–1931 ചിത്തിര തിരുനാൾ (born in 1912, succeeded in 1924, received power in 1931, ruled until 1948, Titular Maharajah until 1971, died in 1991 ചിത്തിര തിരുന്നാളിൻ്റെ ഭരണകാലത്തോടെ രാജഭരണം അവസാനിച്ചു ഇന്ത്യ ബ്രട്ടീഷുകാരിൽ നിന്നും സ്വതന്ത്രമാവുകയും തിരുവിതാംകൂർ ഇന്ത്യൻ യൂണിയനിൽ ലയിക്കുക്കുകയും ജനാധിപത്യത്തിൻ്റെ ഭാഗമാകുകയും ചെയ്തു
തിരുവിതാംകൂ‍ർ ലേബർ അസോസിയേഷൻ തിരുവിതാംകൂ‍ർ ലേബർ അസോസിയേഷൻ വി.വി. ഗിരി അദ്ധ്യക്ഷത വഹിച്ച പന്ത്രണ്ടാം സമ്മേളനം വി.കെ. വേലായുധൻ പതാക ഉയർത്തുന്നു.
പി.കെ. കുഞ്ഞ് സമീപം
1922ൽ രൂപീകൃതമായ തിരുവിതാംകൂർ ലേബർ അസോസിയേഷനാണ് കേരളത്തിലെ ആദ്യത്തെ ട്രേഡ് യൂണിയൻ.
തിരുവിതാംകൂറിലെ പ്രധാനപ്പെട്ട വ്യവസായകേന്ദ്രമായിരുന്നു ആലപ്പുഴ പട്ടണം.
കയർ ഫാക്ടറി തൊഴിലാളികൾ തന്നെ അമ്പതിനായിരത്തിലേറെ വരുമായിരുന്നു.
ആലപ്പുഴ കേന്ദ്രീകരിച്ചാണ് തിരുവിതാംകൂ‍ർ ലേബർ അസോസിയേഷൻ സ്ഥാപിക്കപ്പെട്ടത്.
1922 മാർച്ച് 31-നാണ് വാടപ്പുറം ബാവയും കൂട്ടരും തൊഴിലാളി സംഘമുണ്ടാക്കിയത്.
തിരുവിതാംകൂർ ലേബർ അസോസിയേഷൻ 1938-ൽ തിരുവിതാംകൂർ കയർ ഫാക്ടറി വർക്കേഴ്‌സ് യൂണിയൻ എന്ന പേരിൽ ട്രേഡ് യൂണിയനായി രജിസ്റ്റർചെയ്തു.
അദ്ദേഹം രൂപവത്കരിച്ച കോസ്റ്റൽ കോ-ഓപ്പറേറ്റീവ് സൊസൈറ്റി ഇപ്പോൾ കോസ്റ്റൽ കോ-ഓപ്പറേറ്റീവ് ബാങ്കാണ്.
ചരിത്രം തിരുവിതാംകൂ‍ർ ലേബർ അസോസിയേഷൻ നേതാക്കളായ കൊല്ലംജോസഫ്, കെ.സി. ഗോവിന്ദൻ , വി.കെ. പുരുഷോത്തമൻ
ശ്രീനാരായണ ഗുരുവിന്റെ ഉപദേശ നിർദേശങ്ങൾ ലേബർ അസോസിയേഷൻ സ്ഥാപനത്തിനു പിന്നിലുണ്ടായിരുന്നു.